Henry Royces filosofi var at «kvaliteten skulle være til stede lenge etter man hadde glemt hvilken pris man hadde betalt». En Silver Ghost kostet 1400 pund. Sammenliknet kostet en Rover eller en De Dion-Bouton 200 pund. Den sekssylindrete syvlitersmotoren hadde to separate sylinderblokker av støpejern montert på et langt veivhus av aluminiumslegering og hadde en effekt på 48 hk ved 1250 o/min som ga en teoretisk toppfart på ca. 90 km/t. Motor og kraftoverføringen var ekstremt stille og vibrasjonsfri.